Title: Enunciat: El nombre phi
Course: Recursos de matemàtiques per a 4rt de la ESO en un entorn TAC. 1. Numeració i càlcul

Treballs a partir del vídeo de La divina proporción: el número phi.

Cliqueu sobre la imatge i vegeu el vídeo.

Després feu grups de 3 o 4 persones i trieu un dels temes tractats en el vídeo.

1. En el vídeo s'obté el nombre phi a partir de la successió de Fibonacci.

   1.1  Expliqueu com s'obté la successió de Fibonacci. Doneu una fórmula per obtenir-la.

   1.2  Cada membre del grup haurà de comprovar que, començant per valors diferents, s'obté el nombre auri seguint les indicacions del vídeo.

2. Euclides va trobar també el nombre phi de manera geomètrica. Explique com i feu-ne una construcció.

3. En el vídeo es parla de rectangle auri, triangle auri i de l'espiral logarítmica.

   3.1  Construïu un rectangle auri i comproveu-ne la propietat.

   3.2   Feu un triangle auri i comproveu-ne la propietat.

   3.3  Comenteu llocs on es trobi l'espiral logarítmica.

El treball pot ser guiat aprofitant un parell de classes a l'aula d'informàtica i aprofitar per treballar amb la calculadora Wiris o amb el GeoGebra per les construccions. També pot fer-se a casa com a deures i fer entregar el treball. En aquest cas, poden penjar els fitxers com en la tasca en el moodle.