Title: Enunciat: Números notables
Course: Recursos de matemàtiques per a 4rt de la ESO en un entorn TAC. 1. Numeració i càlcul

Treball sobre alguns nombres

Treball proposat __________________________________________

El treball serà en grups de 3 o 4 persones. Busca't un grup i mireu el vídeo següent titulat "Números notables".

Un cop vist el vídeo et proposem diferents temes a treballar:

1-  Per què és important el número 1?

2-  Com va aparèixer el número 0? Qui el va introduir a Occident? Per què és important?

3-  El vídeo ens parla de tres nombres irracionals "famosos":

     3.1-  Com es troba el nombre e? Quan es va descobrir?

      3.2- Com es troba el nombre pi? Explica una breu història d'aquest nombre.

      3.3- Busca diferents aproximacions del nombre pi i comenta quina o quines creus que són més bones tant per la seva precisió matemàtica com per l'època en què va ser trobada.

      3.4- Com es troba el nombre phi? On el podem trobar?

Ara comenta amb els teus companys de grup quin tema voleu treballar. Quan ho tingueu, doneu al professor el tema escollit així com els integrants del grup.

Tindreu dos o tres setmanes per elaborar el vostre treball: un fitxer Word o OpenOffice que penjareu en la tasca següent. El fitxer haurà de tenir de 3 a 5 pàgines, justificat i a doble espai. Haureu d'elaborar també un guió que entregareu el dia de l'exposició oral davant la classe (l'exposició serà d'uns 10 minuts aproximadament i podeu fer servir el guió i els mitjans que cregueu oportuns).

Us poden servir d'ajuda els enllaços següents, però podeu buscar la informació pels canals que vulgueu.

nombres naturals:http://www.digits.cat/colaboracions/detall.php?id=267

número zero:http://www.digits.cat/colaboracions/detall.php?id=105

número pi:http://www.digits.cat/colaboracions/detall.php?id=106

càlcul del nombre pi:http://www.digits.cat/colaboracions/detall.php?id=107

Tres irracionals famosos: http://www.xtec.es/~fgonzal2/curio_irrac.html